Alueiden komitean päätöslauselma aiheesta "Merkittävien urheilutapahtumien lähetysoikeudet" CdR 183/97 fin



Virallinen lehti nro C 379 , 15/12/1997 s. 0067



Alueiden komitean päätöslauselma aiheesta "Merkittävien urheilutapahtumien lähetysoikeudet" (97/C 379/16) ALUEIDEN KOMITEA, joka ottaa huomioon 11. kesäkuuta 1997 Euroopan yhteisön perustamissopimuksen 198 c artiklan neljännen kohdan mukaisesti tekemänsä päätöksen antaa aiheesta päätöslauselma ja antaa valmistelu alavaliokunta 7:n "Nuoriso ja urheilu" tehtäväksi, ottaa huomioon alavaliokunta 7:n heinäkuun 11. päivänä 1997 hyväksymän päätöslauselmaluonnoksen (CdR 183/97 rev., jonka esittelijät olivat Deirdre Bolger ja David Bellotti), ottaa huomioon neuvoston direktiivin 89/552/ETY televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta (Television Without Frontiers) (), ottaa huomioon Euroopan parlamentin ja neuvoston direktiivin 97/36/EY televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY muuttamisesta (), ottaa huomioon komission jäsenen Marcelino Orejan aloitteesta laaditun komission tiedonannon merkittävien urheilutapahtumien televisiolähetysten yksinoikeuksista (), ottaa huomioon Euroopan parlamentin 22. toukokuuta 1996 hyväksymän päätöslauselman nro B 4 0326/96 merkittävien urheilutapahtumien lähettämisestä, ottaa huomioon Euroopan parlamentin 19. syyskuuta 1996 hyväksymän mietinnön ja päätöslauselman julkisen televisiolähetystoiminnan tehtävästä (asiakirjan nro A 4 0243/96 kohdat 21 ja 22), ottaa huomioon Euroopan parlamentin 13. kesäkuuta 1997 antaman raportin EU:n roolista urheilualalla (nro A 4 0197/97), ottaa huomioon kysymykset, jotka nousivat esiin komission 16. 17. joulukuuta 1996 Brysselissä järjestämässä kuudennessa eurooppalaisessa urheilufoorumissa, sekä katsoo, että Euroopan kansalaisilla on luovuttamaton oikeus hyödyntää kulttuuria ja vahvistaa ja ilmaista kansallista tai alueellista kulttuuri-identiteettiään, kysymyksellä yleisön mahdollisuudesta seurata merkittävien urheilutapahtumien lähetyksiä on merkittävää kulttuurista, taloudellista ja kaupallista merkitystä, perustamissopimuksen 57 artiklan 2 kohtaan sekä 66 artiklaan perustuvan neuvoston direktiivin 89/552/ETY (Television Without Frontiers) tarkoituksena on luoda instrumentti, joka voi tarjota lailliset puitteet ohjelmatoiminnan vapaan liikkuvuuden varmistamiselle Euroopan unionissa vuosisadan loppuun asti ja siitä eteenpäin, koska televisio on tärkeä tietolähde Euroopan kansalaisille, yksinoikeuksiin perustuvien koodattujen lähetysten käyttö voi osoittautua vahingolliseksi yleisön oikeudelle tiedonsaantiin yhdessä tai useassa sellaisessa maassa, jotka kuuluvat yksinoikeutta käyttävän yhtiön toiminta-alueeseen, yleisen edun turvaamiseen ja ohjelmatoiminnan kehityksen kannalta on elintärkeää, että pyritään tasapainottamaan toisaalta kansalaisten oikeus seurata kansallisesti tärkeitä tapahtumia ja toisaalta jokaisesta katselukerrasta veloittavien yhtiöitten oikeus kilpailla markkinaosuuksista, kansallisten ja alueellisten urheilutapahtumien aikana koettu yhteisyyden ja kansalaisuuden tunne tukee moninaisuuden ajatusta; ajatusta, jota unioni parasta aikaa on edistämässä, urheilu ja kulttuuri edistävät persoonallisuuden kehitystä, auttavat ylittämään alueellisia ja kansallisia rajoja sekä helpottavat sosiaalisten raja-aitojen kaatamista, yhteiskunnallisesti "merkittävien tapahtumien" olisi täytettävä tietyt kriteerit: toisin sanoen niiden olisi oltava huomattavia tapahtumia, jotka kiinnostavat suurta yleisöä Euroopan unionissa tai tietyssä jäsenvaltiossa tai merkittävän kokoisella alueella tietyssä jäsenvaltiossa, ja ne järjestäisi tapahtumanjärjestäjä, jolla on laillinen oikeus myydä tapahtumaan liittyviä oikeuksia, urheilutapahtumien tv-lähetysten määrä ja laatu on noussut huomattavasti viime vuosina kaapelien tai satelliittien kautta välitettävien maksullisten kanavien syntymisen myötä, koska kansallisista urheilutapahtumista on tullut kaupallisesti tuottavia, maksulliset tv-kanavat, jotka ovat hankkineet yksinoikeudet moniin merkittäviin urheilutapahtumiin, tulevat tämän ansiosta todennäköisesti keräämään valtavia voittoja, koska urheiluun liittyviä kysymyksiä ei erityisesti mainita perustamissopimuksessa, on tehtävä selväksi, ettei ammattiurheiluun liittyvää taloudellista toimintaa voida jättää yhteisölainsäädännön ulkopuolelle, tämän kysymyksen alueelliset, kulttuuriset, taloudelliset ja yhteiskunnalliset näkökohdat vaativat, että alueiden komitea antaa aiheesta päätöslauselman, hyväksyi 19. täysistunnossaan 17. ja 18. syyskuuta 1997 (syyskuun 17. päivän kokouksessa) yksimielisesti seuraavan lausunnon. Alueiden komitea 1. vaatii jäsenvaltioita suojelemaan Euroopan kansalaisten luovuttamatonta oikeutta nauttia kulttuurista ja vahvistaa ja ilmentää alueellista ja kansallista kulttuuri-identiteettiään urheilun avulla. 2. toteaa, että Euroopan ihmisoikeussopimuksen 10 artiklassa määrätään yleisön oikeudesta tiedonsaantiin, ja mahdollisuus seurata urheilutapahtumia on tärkeää kansalaisillemme. 3. suosittaa, että kaikki toimet, jotka tehdään sen turvaamiseksi, että yleisö voisi seurata merkittäviä urheilutapahtumia, ovat yhteisölainsäädännön mukaisia, tasapuolisia eivätkä syrji ketään. Osapuolten väliset vapaaehtoiset sopimukset olisivat paras ratkaisu. 4. kehottaa jäsenvaltioita laatimaan luettelon merkittävistä urheilutapahtumista, jotka on tarkoitus lähettää suorina lähetyksinä maksuttoman tv-kanavan välityksellä. Urheilutapahtumaluettelon olisi yhteisöoikeuden periaatteiden mukaisesti oltava yksiselitteinen ja avoin, ja se olisi laadittava ajoissa ja tehokkaasti. Ennen luettelon laatimista olisi kuultava asiantuntijoita, joihin olisi kuuluttava alueellisia, kansallisia ja kansainvälisiä edustajia urheilujärjestöistä, maksuttomien ja katselumaksuja perivien tv-kanavien edustajia sekä urheilu- ja kulttuuriasioista jäsenvaltioissa vastaavan hallinnon edustajia. Lisäksi olisi varmistettava, että kansallisella tasolla sovellettavien säännösten rikkomisesta rangaistaan asianmukaisesti. 5. ehdottaa, että jäsenvaltiot tarkistavat ajoittain yhteiskunnassa tärkeiksi luokitelluista tapahtumista laadittua luetteloa, jotta listaan voidaan tarvittaessa tehdä lisäyksiä tai poistoja. 6. kehottaa jäsenvaltioita ottamaan huomioon erilaiset alueelliset intressit, kun ne päättävät, mitkä tapahtumat katsotaan yhteiskunnallisesti merkittäviksi ja että jäsenvaltiot näin tehdessään edistävät moninaisuuden ja täydellisyyden periaatteita. Tämä lähestymistapa on täysin läheisyysperiaatteen mukainen, koska jäsenvaltioille jää oikeus päättää siitä, mitä tapahtumia ne pitävät tärkeinä kansalaistensa kannalta. 7. kehottaa jäsenvaltioita pitämään rajoittavat käytännöt mahdollisimman vähäisinä, kun ne päättävät toimista, joilla suojellaan oikeutta seurata merkittäviä tapahtumia. 8. kehottaa jäsenvaltioita varmistamaan, että jos yksinoikeuksia urheilutapahtumiin myönnetään, myös sovitaan kansainvälisesti sallivista jatkolähetysoikeuksista. 9. kehottaa jäsenvaltioita pohtimaan mahdollisuutta säätää kansallisesti lakeja, jotka velvottaisivat myös maksulliset kanavat osallistumaan kansallisen urheilun kehittämiseen muiden ohjelmatoiminnan harjoittajien tavoin. 10. kehottaa jäsenvaltioita harkitsemaan oikeudellisten ja teknisten mahdollisuuksien varaamista, jotta maksulliset tai julkiset kanavat voisivat välittää ei kuitenkaan välttämättä yksinoikeudella urheilutapahtumia tietyille paikkakunnille tai valtion alueille, mikäli se on paikkakunnan tai alueen asukkaiden etujen mukaista. 11. kehottaa komissiota tarkistamaan vuosittain ohjelmatoiminnan harjoittajien, urheilujärjestöjen ja jäsenvaltioiden keskenään solmimat jakelusopimukset, jotta estetään kartellien muodostuminen ja varmistetaan, ettei yhteisön kilpailulainsäädäntöä rikota. 12. kehottaa komissiota julkaisemaan ohjeet "Television Without Frontiers" -direktiivin 3 a artiklan 2 kohdan soveltamisesta ja erityisesti niistä kriteereistä, jotka se ottaa huomioon tutkiessaan, ovatko jäsenvaltioiden ilmoittamat toimet yhteisölainsäädännön mukaisia. Tällaiset ohjeet opastaisivat jäsenvaltioita, urheilutapahtumien järjestäjiä ja ohjelmatoiminnan harjoittajia ennakoimaan eri mahdollisuuksia. 13. pitää kiitettävänä komission tinkimättömiä pyrkimyksiä luoda tasapainoiset säädöspuitteet, jotka suojelevat kansalaisten oikeutta tiedonsaantiin samalla kun ne liberalisoivat jakeluoikeuksia Euroopan radio- ja televisioalalla. Bryssel, 18. syyskuuta 1997. Alueiden komitean puheenjohtaja Pasqual MARAGALL i MIRA () EYVL L 298, 17.10.1989, s. 23 () EYVL L 202, 30.7.1997, s. 60 () SEC(97) 174/9